Doložka finančných, ekonomických, environmentálnych 
vplyvov a vplyvov na zamestnanosť

Slovenská republika, obdobne ako iné kandidátske krajiny, ktoré potvrdili záujem zúčastniť sa na programoch spoločenstva, sú povinné platiť finančné príspevky ako svoje ročné vstupenky, resp. ako ďalšie príspevky na svoje aktivity dohodnuté vo finančnom memorande. Finančný príspevok Slovenskej republiky v závislosti od jej účasti a vykonávania programu sa pripája k čiastke, ktorá je každoročne vyčlenená vo Všeobecnom rozpočte Európskej únie ako rozpočtová položka viazaná na účely plnenia finančných záväzkov vyplývajúcich z rôznych foriem opatrení nevyhnutných na vykonávanie, riadenie a realizáciu programu.

Výška ročnej vstupenky na účasť v stimulujúcich opatreniach spoločenstva v oblasti zamestnanosti od roku 2003 je určená Európskou komisiou sumou 30 000 EUR a v roku 2004 sa Slovenská republika rozhodla zúčastniť sa v tomto programe s ročným príspevkom vo výške 30 000 EUR a s úplnou účasťou v 2 zo štyroch oblastí vo výške 10 000 EUR + 40 000 EUR, t.j. v roku 2004 v celkovej výške 80 000 EUR takto: 

| 2003 | 2004 | rok nasledujúci do vstupu SR do EÚ
Príspevok spolu: | 30 000 EUR | 80 000 EUR | 80 000 EUR
v tom z: | | |
- PHARE: | 18 000 EUR | 48 000 EUR | 48 000 EUR
- štátneho rozpočtu | 12 000 EUR | 32 000 EUR | 32 000 EUR

Ministerstvo práce, sociálnych vecí a rodiny SR uplatnilo v apríli 2002 požiadavku na spolufinancovanie z PHARE v EIM pre rok 2003.

Financovanie zo štátneho rozpočtu na rok 2003 sa navrhuje uplatniť pri príprave štátneho rozpočtu na rok 2003.

Materiál nemá žiadny environmentálny vplyv ani vplyv na zamestnanosť.